12.6.2023
EL
Επίσημη Εφημερίδα της Ευρωπαϊκής Ένωσης
C 204/31
Νέα εθνική όψη κερμάτων ευρώ που προορίζονται για κυκλοφορία (2023/C 204/10)
Εθνική όψη του νέου αναμνηστικού κέρματος των 2 ευρώ έκδοσης Αγίου Μαρίνου που προορίζεται για κυκλοφορία Τα κέρματα ευρώ που προορίζονται για κυκλοφορία συνιστούν νόμιμο χρήμα σε ολόκληρη τη ζώνη του ευρώ.
Η Επιτροπή, προκειμένου να ενημερώσει το κοινό και όσους χρησιμοποιούν τα κέρματα, δημοσιεύει περιγραφή των σχεδίων όλων των νέων κερμάτων (1).
Σύμφωνα με τα συμπεράσματα του Συμβουλίου της 10ης Φεβρουαρίου 2009 (2), επιτρέπεται στα κράτη μέλη της ζώνης του ευρώ και στις χώρες που έχουν συνάψει νομισματική συμφωνία με την Ευρωπαϊκή Ένωση για την έκδοση κερμάτων ευρώ να εκδίδουν ορισμένο αριθμό αναμνηστικών κερμάτων ευρώ προοριζόμενων για κυκλοφορία, υπό τον όρο ότι πληρούνται ορισμένες προϋποθέσεις, και ιδίως ότι πρόκειται μόνο για κέρματα των 2 ευρώ.
Τα εν λόγω κέρματα έχουν τεχνικά χαρακτηριστικά ίδια με εκείνα των υπόλοιπων κερμάτων των 2 ευρώ, αλλά στην εθνική τους όψη εμφαίνεται αναμνηστικό σχέδιο με υψηλή συμβολική αξία εθνικής ή ευρωπαϊκής εμβέλειας.
Χώρα έκδοσης: Άγιος Μαρίνος Αναμνηστικό θέμα: Η 500η επέτειος από το θάνατο του Perugino Περιγραφή του σχεδίου: Στο σχέδιο απεικονίζεται η Παρθένος Μαρία με το θείο βρέφος, λεπτομέρεια του πίνακα «Η Παρθένος και το Θείο Βρέφος, ανάμεσα στον Άγιο Σεβαστιανό και τον Άγιο Ιωάννη τον Βαπτιστή» του Perugino, που βρίσκεται στις αίθουσες της Πινακοθήκης Ουφίτσι (Φλωρεντία).
Στην αριστερή πλευρά αναγράφονται το όνομα «PERUGINO», οι ημερομηνίες «1523» και «2023» και το σήμα του νομισματοκοπείου «R».
Στη δεξιά πλευρά αναγράφεται το όνομα της χώρας έκδοσης «SAN MARINO» και στο κάτω δεξιό μέρος αναγράφονται τα αρχικά της χαράκτριας Maria Angela Cassol, MAC.
Στον εξωτερικό δακτύλιο του κέρματος απεικονίζονται τα 12 αστέρια της ευρωπαϊκής σημαίας.
Εκτιμώμενος αριθμός κερμάτων της έκδοσης: 56 000 Ημερομηνία έκδοσης: Απρίλιος 2023
(1) Βλ.
ΕΕ C 373 της 28.12.2001, σ.
1, όπου απεικονίζονται οι εθνικές όψεις όλων των κερμάτων που εκδόθηκαν το 2002.
(2) Βλ. τα συμπεράσματα του Συμβουλίου Οικονομικών και Δημοσιονομικών Υποθέσεων, της 10ης Φεβρουαρίου 2009, και τη σύσταση της Επιτροπής, της 19ης Δεκεμβρίου 2008, για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία (ΕΕ L 9 της 14.1.2009, σ.
52).